OzLabs/hebrew-wiki-articles huggingface dataset:
נורית סיבוני

נורית סיבוני (נולדה ב־29 באוגוסט 1971), הידועה בשמה הפרטי נורית, היא זמרת ופזמונאית ישראלית הפעילה ומתגוררת בפריז. היא שרה בעיקר בעברית, צרפתית, אנגלית וערבית.

== ביוגרפיה ==
נורית סיבוני נולדה בבאר-שבע. היא עברה לצרפת בגיל 20. היא למדה שיעורי דרמה בתיאטרון הלאומי דה שאיו, ובשנת 1995 השתתפה בפסקול הסרט האלמנט החמישי מאת לוק בסון .

בשנת 1997 היא התגלתה על ידי חברת התקליטים פולידור רקורדס, בזמן ששרה ברחוב. החוזה עם פולידור רקורדס איפשר לו להוציא שני אלבומי סולו בעברית ובצרפתית, ולשחק את התפקיד של ציפורה במחזמר "עשרת הדברות" של אלי שוראקי.

ב-2014 הוציאה את אלבומה השלישי "Here I am".

כיום נורית מתגוררת בפריז, שם היא מנהלת תזמורת של מוזיקת עולם וכן תזמורת מזרחית לאירועים פרטיים בצרפת ומחוצה לה.

== דיסקוגרפיה ==
===אלבומי===
* 1999 : Kôl Yishama
* 2002 : Nourith
* 2014 : Here I am

===כזמרת ליווי===
* 1997 : פסקול הסרט האלמנט החמישי
* 2000 : Solidays - Qui sait ?, עם אנגגון, פטריק בריאל, סטפן איכר, פאודל, פיטר גבריאל, לאם, לוקואה קאנזה, יוסו נ'דור, אקסל רד וזוצ'רו. השיר הוקלט למען עמותת Solidarité sida

== קישורים חיצוניים ==

* 

קטגוריה:זמרות-יוצרות ישראליות
קטגוריה:זמרות השרות בעברית
קטגוריה:זמרים השרים בערבית
קטגוריה:ישראליות שהיגרו לצרפת
קטגוריה:ישראליות שנולדו ב-1971
קטגוריה:ישראלים שנולדו ב-1971
Maybe (שיר של משין גאן קלי)

"Maybe" (בעברית: "אולי") הוא סינגל שהוקלט על ידי הזמר האמריקאי משין גאן קלי, בהשתתפות להקת Bring Me the Horizon. הוא יצא לאור ב-16 במרץ 2022, על ידי חברות התקליטים אינטרסקופ רקורדס ובאד בוי רקורדס, כסינגל הרביעי מתוך האלבום Mainstream Sellout.

השיר הגיע למקום החמישי במצעד הסינגלים השוודי.

== רקע וכתיבה ==
השיר נכתב על ידי קלי, אוליבר סייקס, ג'ורדן פיש, עומר פדי, ניק לונג, ברנדון אלן, סטפן באסיל וטראוויס בארקר, שגם הפיק את השיר. "Maybe" נחשף לראשונה ב-4 במרץ 2022, בערב מועדון האירועים "Emo Nite" בלוס אנג'לס. הוא יצא לאור כסינגל הרביעי מתוך אלבום האולפן השישי של קלי, Mainstream Sellout, לאחר "Papercuts", "Emo Girl" ו-"".<ref name="RollingStone1"></ref><ref></ref> בשיר מופיעה להקת הרוק הבריטית Bring Me the Horizon – שיתוף הפעולה השני שלהם ב-2022, לאחר גרסת הרמיקס ל-"Bad habits" עם אד שירן.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-50 מיליון השמעות.

== וידאו קליפ ==
הווידאו קליפ הרשמי של השיר פורסם ב-25 במרץ 2022, ובוים על ידי מארק קלספלד.<ref></ref><ref></ref> הוא צולם במגדל השארד, שממוקם בלונדון שב.

נכון ליוני 2022 עומד מונה הצפיות של הקליפ על למעלה מ-11 מיליון צפיות.

== מיקומי שיא ==

== הערות שוליים ==

קטגוריה:שירי משין גאן קלי
קטגוריה:שירים באנגלית
קטגוריה:שירים שנכתבו על ידי משין גאן קלי
קטגוריה:שירים שנכתבו על ידי עומר פדי
קטגוריה:שירים שהופקו על ידי עומר פדי
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת באד בוי רקורדס
אנשים כל כך יפים

"אנשים יפים כאלה" (באוקראינית: Такі красиві люди) הוא סרט הבכורה העלילתי בבימויו של דמיטרי מויסייב, שיצא באולפן הקולנוע הלאומי. 

הבכורה התקיימה בתוכנית התחרות המרכזית של פסטיבל הסרטים הבינלאומי ה-43 של מולודיסטי. הסרט השתתף בפסטיבלי קולנוע באיטליה, פולין, ארמניה ("משמש הזהב"), ארצות הברית. הסרט יצא לאקרנים ב-24 בספטמבר 2014.

זה היה הסרט הראשון של הבמאי דמיטרי מויסייב שעד לסרט זה ביים רק סרטים קצרים. הוא גם כתב תסריט לסרט ושיחק בעצמו בתפקיד משני. הצילומים התקיימו במספר אתרים באוקראינה לרבות חוף ים אזוב. הסרט הופק בתמיכה ממשלתית מלאה.

הסרט מתאר חיי משפחה ואישה בודדת (מרטה) בת 38 שמתגוררים בבתים נפרדים באזור בודד על שפת הים. הם מתפרנסים מדיג. מפעם לפעם לאזור מגיעים נופשים. מרטה הכירה גבר (איוואן) שהגיע לאזור מעיר איוואנו-פרנקיבסק והציג את עצמו כסופר. לאחר סיום חופשתו הוא חוזר לעיר מגוריו. מרטה נוסעת אחריו ובחיפושים התברר שאיוואן עובד כמלצר, אך אכן פרסם ספר לפני כעשור ושלא זכה להצלחה. היא חוזרת לביתה הבודד ופוגשת את איוואן שחזר.

== קישורים חיצוניים ==

קטגוריה:סרטי 2013
קטגוריה:סרטים באוקראינית
הסנאט של ארגנטינה

הסנאט הנכבד של האומה הארגנטינאית (בספרדית: Honorable Senado de la Nación Argentina) הוא הבית העליון של הקונגרס הלאומי הארגנטינאי – הפרלמנט (הרשות המחוקקת) של ארגנטינה – אשר מורכב מהסנאט ומבית הנבחרים (הבית התחתון).

בסנאט מכהנים 72 סנאטורים: 3 סנאטורים מכל פרובינציה, ועוד 3 סנאטורים מבואנוס איירס העיר.

הסנאטורים נבחרים לתקופת כהונה בת 6 שנים, על ידי בחירות ישירות בכל פרובינציה, כאשר המפלגה שזכתה במירב הקולות בפרובינציה מקבלת 2 מושבים בסנאט, והמפלגה שהגיעה למקום השני בפרובינציה מקבלת את המושב השלישי. אין הגבלת כהונה לסנאטורים, עם זאת, על הסנאטור להיות מעל גיל 30, להיות אזרח ארגנטינה לפחות ב-6 שנים האחרונות ולגור בפרובינציה אותה הוא מייצג לפחות שנתיים.

סגן נשיא ארגנטינה הוא גם מתוקף תפקידו נשיא הסנאט, אך בפועל, הנשיא הזמני הוא זה שמנהל את הסנאט.

== היסטוריה ==
הסנאט הוקם בקונפדרציה הארגנטינאית ב-29 ביולי 1854, בהתאם לסעיפים 46 עד 54 של חוקת 1853.

עד 1994 מספר הסנאטורים מכל פרובינציה ומבואנוס איירס העיר היה 2, המספר הועלה מ-2 ל-3 בתיקון של 1994 לחוקת ארגנטינה (שינויים אלו נכנסו לתוקף בבחירות הכלליות של 1995). בנוסף, לפני התיקון של 1994, הסנאטורים נבחרו בעקיפין על ידי בית המחוקקים של כל פרובינציה, לתקופת כהונה בת 9 שנים, אך לאחר התיקון של 1994 שונתה השיטה כך שתקופת הכהונה של סנאטור היא 6 שנים, וכל שנתיים שליש מהפרובינציות בארגנטינה עורכות בחירות לסנאט, כך שכל שנתיים שליש מחברי הסנאט מתחלפים (שינוי זה נכנס לתוקף בבחירות לבתי המחוקקים של 2001).

== סמכויות הסנאט ==
בסמכות הסנאט לאשר הצעות חוק שהוצעו בבית הנבחרים, לקרוא למפגשים משותפים עם הבית התחתון או מפגשים מיוחדים עם מומחים, ולהציע הצעות חוק שיאשר הנשיא (הצעות אלו חייבות לעבור קודם גם את אישורו של בית הנבחרים).

בסמכות הסנאט להוציא לפועל כל שינוי במדיניות חלוקת ההכנסות הפדרלית, לאשר אמנות בינלאומיות, לאשר שינויים בחוקים פליליים חוקתיים או פדרליים, וכן לאשר או להדיח מועמדים לנשיאות לקבינט, למערכת המשפט, לכוחות המזוינים, דיפלומטים ותפקידים פדרליים אחרים.<ref name=":0"></ref>

== ועדות הסנאט ==
קיימות 24 ועדות בסנאט, המורכבות מ-15 סנאטורים כל אחת:<ref name=":0" />
* ועדת הסכמים (לאישור מועמדים פדרליים)
* ועדה לענייני החוקה
* ועדה לענייני חוץ
* ועדה לענייני משפט ופלילים
* ועדת חקיקה כללית
* ועדת כספים ותקציב
* ועדה לענייני מנהל ורשויות מקומיות
* ועדת ביטחון לאומי
* ועדת ביטחון פנים וסחר בסמים
* ועדת כלכלה לאומית והשקעות
* ועדת תעשייה ומסחר
* ועדת כלכלה אזורית ומפעלים קטנים ובינוניים
* ועדה לענייני עבודה וביטוח לאומי
* ועדת החקלאות, צאן ודיג
* ועדת החינוך, התרבות, המדע והטכנולוגיה
* ועדה לענייני זכויות וערבויות
* ועדת האנרגיה, הדלק והכרייה
* ועדת הבריאות והספורט
* ועדת התחבורה, דיור ותשתיות
* ועדת המערכות, מדיה וחופש הדיבור
* ועדה לענייני הסביבה ופיתוח אנושי
* ועדה לענייני האוכלוסייה ופיתוח אנושי
* ועדת התיירות
* ועדת חלוקת הכנסות פדרליות

== ראו גם ==
*בית הנבחרים של ארגנטינה
*הקונגרס הלאומי הארגנטינאי
*פוליטיקה של ארגנטינה
*בתי מחוקקים לפי מדינה

== קישורים חיצוניים ==

* 

== הערות שוליים ==

ארגנטינה
קטגוריה:הקונגרס הלאומי הארגנטינאי
קטגוריה:ארגנטינה: ממשל
Make Up Sex

"Make Up Sex" (בתרגום לעברית: "סקס פיוס") הוא סינגל שהוקלט על ידי הזמר האמריקאי משין גאן קלי בהשתתפות הזמר האמריקאי בלאקבר. הוא יצא לאור ב-26 באפריל 2022, על ידי חברות התקליטים אינטרסקופ רקורדס ובאד בוי רקורדס, כסינגל החמישי מתוך האלבום Mainstream Sellout. השיר נכתב על ידי קלי ובלאקאבר, לצד ניק לונג, עומר פדי וטראוויס בארקר, שגם הפיקו אותו.<ref></ref><ref></ref><ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-37.6 מיליון השמעות.

== מיקומי שיא ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי משין גאן קלי
קטגוריה:שירי בלאקבר
קטגוריה:שירים באנגלית
קטגוריה:שירים שנכתבו על ידי משין גאן קלי
קטגוריה:שירים שנכתבו על ידי עומר פדי
קטגוריה:שירים שהופקו על ידי עומר פדי
קטגוריה:שירים על מיניות
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת באד בוי רקורדס
Mainstream Sellout

Mainstream Sellout הוא אלבום האולפן השישי של המוזיקאי האמריקאי משין גאן קלי. את האלבום הוציאו לאור ב-25 במרץ 2022 חברות התקליטים אינטרסקופ רקורדס ובאד בוי רקורדס. זהו שיתוף הפעולה השני שלו עם המתופף והמפיק המוזיקלי טראוויס בארקר. הפרויקט הראשון של השניים היה Tickets to My Downfall מ-2020. האלבום הוכרז תחילה באוגוסט 2021 תחת השם Born with Horns, ובינואר 2022 שונה שמו ל-Mainstream Sellout.

כהמשך למעבר של קלי לפופ-פאנק קיבל Mainstream Sellout ביקורות מעורבות. הוא יצא לסיבוב הופעות בשם "Mainstream Sellout Tour" במהלך 2022 על מנת לקדמו. מהדורת דלוקס עם שש רצועות חדשות בשם Life in Pink Deluxe פורסמה ב-24 ביוני 2022.

== רקע ==
יציאת האלבום הוכרזה לראשונה ב-9 באוגוסט 2021,<ref></ref> שם חשפו קלי ובארקר את שם האלבום, Born with Horns, באמצעות תמונה עם קעקועים תואמים שנחרטו על גופם.<ref></ref> קלי הודיע שהוא ובארקר ישתפו פעולה פעם נוספת, לאחר הפרויקט המשותף האחרון שלהם, Tickets to My Downfall.<ref></ref><ref></ref><ref></ref>

הסינגל המוביל של האלבום, "Papercuts", יצא לאור ב-11 באוגוסט 2021.<ref></ref><ref name="auto"></ref> את הווידאו קליפ שלו ביים קול בנט.<ref></ref><ref></ref> טיזר בן 20 שניות פורסם באינסטגרם לפני ההכרזה על הוצאת הסינגל, עם הכיתוב "Signed a deal; I got papercuts" – לקוח ממילות השיר.<ref></ref>

ב-31 בינואר 2022 הודיע קלי כי שם האלבום שונה ל-Mainstream Sellout.<ref></ref> ב-4 בפברואר נחשף תאריך פרסום האלבום, ויצא הסינגל השני לאור, "Emo Girl", בהשתתפות וילו סמית'.<ref name="eg"></ref> ב-4 במרץ פורסם הסינגל השלישי, "", בהשתתפותו של ליל ויין.<ref></ref> ב-14 במרץ חשף קלי את עטיפת האלבום ואת רשימת הרצועות שלו.<ref name="Tracklist"></ref> ב-16 במרץ הוציא את הסינגל הרביעי, "Maybe".

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומים באנגלית
קטגוריה:אלבומי פופ-פאנק
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אינטרסקופ רקורדס
אור ישראלוב

אור אלון ישראלוב (נולד ב-2 בספטמבר 2004) הוא כדורגלן ישראלי המשחק בעמדת הבלם בהפועל תל אביב ובנבחרת ישראל לנוער עד גיל 19 ועד גיל 20.

==קריירת מועדונים==
ישראלוב נולד בשוהם, לעידית ואלדד ישראלוב.<ref></ref> החל לשחק כדורגל במחלקת הילדים של מכבי שוהם. בשנת 2015 עבר למחלקת הנוער של הפועל תל אביב.

ב-1 באוגוסט 2021 הוא ערך את הופעת הבכורה שלו בקבוצה הבוגרת של של הפועל תל אביב, כשהחליף את דורון ליידנר בדקה ה-80 בניצחון 0–1 על מכבי פתח תקווה במסגרת גביע הטוטו 2021/2022. ב-25 בדצמבר הוא ערך את הופעת הבכורה שלו בליגת העל, כשהחליף את שי אליאס בדקה ה-73 בניצחון 0–2 על עירוני קריית שמונה במסגרת עונת 2021/2022. בסך הכל ערך שבע הופעות בליגת העל, במסגרת עונת הבכורה שלו עמה.

== נבחרות ישראל ==
מאז 2021 ישראלוב משחק בנבחרת ישראל עד גיל 19, והיה שותף להעפלתה של הנבחרת לטורניר הסופי של אליפות אירופה בשנת 2022 בפעם השנייה בתולדותיה. ישראלוב שיחק בארבעה משחקי הנבחרת מתוך החמישה בטורניר הסופי, כולל בהפסד 1–3 לנבחרת אנגליה בגמר, במשחק שהסתיים בניצחון לנבחרת האנגלית לאחר הארכה בתוצאה 1–3.

בסך הכל, לזכותו של ישראלוב 20 הופעות במדי מדי נבחרת הנוער של ישראל עד גיל 19 בכל המסגרות.

לזכותו של ישראלוב גם 6 הופעות במדי נבחרת ישראל בכדורגל עד גיל 20 כששיחק בהרכבה במונדיאליטו 2023, ואף העפיל עמה עד לחצי-הגמר מול נבחרת אורוגוואי עד גיל 20 שנגמר בהפסד 0–1.

נכלל בסגל הנבחרת האולימפית של ישראל לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני הפועל תל אביב
קטגוריה:כדורגלנים ישראלים באולימפיאדת פריז (2024)
קטגוריה:שוהם: כדורגלנים
קטגוריה:ישראלים שנולדו ב-2004
נהוראי יפרח

נהוראי יפרח (נולד ב-7 במאי 2003 בטבריה שבישראל) הוא כדורגלן ישראלי המשחק בעמדת קשר הכנף בקבוצת הפועל עפולה, בהשאלה ממכבי חיפה, ובנבחרת הנוער של ישראל עד גיל 19.

==קריירת מועדונים==
יפרח נולד בטבריה שבישראל, והחל לשחק כדורגל במחלקת הנוער של עירוני טבריה המקומית. בשנת 2017 עבר למחלקת הנוער של מכבי חיפה. ב-20 בפברואר 2021 ערך את הופעת הבכורה שלו בקבוצה הבוגרת של המועדון, כשהחליף את עומר אצילי בדקה ה-73 בניצחון 1–2 על הפועל אום אל-פחם במסגרת סיבוב ח' של גביע המדינה לעונת 2020/2021. ב-27 בפברואר ערך את הופעת הבכורה שלו בליגת העל הישראלית, כשהחליף את גודסוויי דוניו בדקה ה-71 בניצחון 2–4 על עירוני קריית שמונה, במסגרת עונת 2020/2021. בסך הכול ערך שתי הופעות ליגה בעונה זו, בה זכתה מכבי חיפה באליפות ישראל.

ב-12 באוגוסט 2021 הושאל לעונה אחת להפועל עפולה מהליגה הלאומית. ב-30 באוגוסט ערך את הופעת הבכורה שלו במועדון, בהפסד 1–2 למכבי אחי נצרת במסגרת הליגה לעונת 2021/2022. במשחק זה הבקיע את שער הבכורה שלו במועדון. בסך הכול ערך 26 הופעות ליגה במדי הפועל עפולה במשך תקופת ההשאלה, בהן הבקיע חמישה שערים.

ב-28 בספטמבר 2022 הושאל להפועל חדרה. ב-11 בינואר 2023 הושאל לעירוני טבריה. ב-16 ביולי 2023 הושאל בשנית להפועל עפולה.

== נבחרת ישראל ==
יפרח נכלל בסגל נבחרת ישראל עד גיל 19 לאליפות אירופה עד גיל 19 בשנת 2022. הוא שותף בארבעה מתוך חמישה משחקי נבחרת ישראל בטורניר, כולל בהפסד 1–3 לנבחרת אנגליה בגמר, בו נכנס כמחליף.

== תארים ==
;מכבי חיפה
* אליפות ישראל (1): 2020/2021

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:טבריה: כדורגלנים
קטגוריה:כדורגלני מכבי חיפה
קטגוריה:כדורגלני הפועל עפולה
קטגוריה:כדורגלני הפועל חדרה
קטגוריה:כדורגלני עירוני טבריה
קטגוריה:ישראלים שנולדו ב-2003
אריאל לוגסי

אריאל לוגסי (נולד ב-24 בנובמבר 2004) הוא כדורגלן ישראלי המשחק בעמדת קשר הכנף ההתקפי בקבוצת מכבי פתח תקווה מליגת העל ובנבחרת ישראל לנוער עד גיל 19.

==קריירת מועדונים==
אריאל לוגסי נולד לליאור ודבי לוגסי.<ref></ref> החל לשחק כדורגל במחלקת הנוער של הפועל פתח תקווה. בשנת 2015 עבר למחלקת הנוער של מכבי פתח תקווה.

ב-1 באוגוסט 2021 הוא ערך את הופעת הבכורה שלו בקבוצה הבוגרת של מכבי פתח תקווה, כשנכנס כמחליף בדקה ה-77 בהפסד 0–1 להפועל תל אביב במסגרת גביע הטוטו 2021/2022.

== נבחרות ישראל ==
לזכותו שבע הופעות במדי נבחרת נערים ב' של ישראל עד גיל 16, ושלוש הופעות ואף שער במדי נבחרת נוער ב' של ישראל עד גיל 18.<ref name=":0"></ref>

מאז 2021 נכלל לוגסי בסגל נבחרת ישראל עד גיל 19, והיה שותף להעפלתה של הנבחרת לטורניר הסופי של אליפות אירופה בשנת 2022 בפעם השנייה בתולדותיה. לוגסי שיחק בכל חמשת המשחקים של הנבחרת בטורניר הסופי, ואף כבש את שער הבכורה שלו בשלב-הבתים של הטורניר במשחק מול סרביה שהסתיים בתיקו 2–2. לוגסי אף שיחק ובישל גם בהפסד 1–3 לאנגליה בגמר, במשחק שהסתיים בהפסד לאחר הארכה בתוצאה 1–3. לוגסי סיים כמלך הבישולים של הטורניר, עם 3 בישולים. כמו כן, נבחר השער של לוגסי בניצחון 4–2 על אוסטריה בשלב-הבתים של הטורני הסופי, על-ידי UEFA במקום השלישי בדירוג "שער הטורניר" (כשבמקום הראשון נבחר שער הגמר של עמיתו לנבחרת אוסקר גלוך).<ref></ref>

לזכותו של לוגסי 20 הופעות ו-3 שערים במדי נבחרת הנוער עד גיל 19.<ref name=":0" />

== תארים ==
;מכבי פתח תקווה
*גביע המדינה: 2023/2024
* סגנות אלוף האלופים: 2024
*אליפות ליגת המשנה: 2022/2023

;נבחרת ישראל לנוער
*אליפות אירופה עד גיל 19: מקום שני (2022)
*גביע העולם עד גיל 20: מקום שלישי (2023)

;תארים אישיים
* מלך הבישולים של אליפות אירופה עד גיל 19: 2022

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי פתח תקווה
קטגוריה:פתח תקווה: כדורגלנים
קטגוריה:ישראלים שנולדו ב-2004
גבעות מארבל

גבעות מארבל או גבעות מרבל (באנגלית: Marble Hills) הן רכס גבעות ופסגות בתרוניות, בהרי אלזוורת', בארץ אלזוורת' שבאנטארקטיקה.

== היסטוריה ==
=== מקור השם ===

שמו של הרכס ניתן לו על ידי משלחת חקר הרי אלזוורת' (Ellsworth Mountains Party), מטעם אוניברסיטת מינסוטה. המשלחת חקרה את אנטארקטיקה בעונת המחקר (הקיץ האנטארקטי) שבין השנים 1962–1963.

== גאוגרפיה ==

הגבעות מהוות את הגבול המערבי של עמק הורסשו. גבעות מארבל ממוקמות בין גבעות ליברטי וגבעות אינדפנדנס, בדרום רכס הריטג'.

מארבל
נעמי בשקנסקי

נעמי בשקנסקי (אנגלית: Naomi Bashkansky; נולדה ב-2003), היא שחמטאית אמריקאית, אלופת העולם בשחמט לבתי ספר (בנות עד גיל 13),<ref name="uschess-sochi"></ref> אלופת צפון אמריקה לנוער בנות עד גיל 20,<ref name="chessres-dallas"></ref> ואמנית שח בינלאומית.<ref></ref>
== קריירה ==
בשנת 2016 זכתה במקום הראשון באליפות העולם לבתי ספר בשחמט בסוצ'י,<ref name="chessres-sochi"></ref> והפכה לאלופת צפון אמריקה לנוער בנות עד גיל 20 לשנת 2017 בדאלאס, טקסס.<ref name="chessres-dallas" /> באוקטובר 2018 השיגה את המד כושר של פדרציית השחמט האמריקאית הגבוה ביותר שלה—2126.

אלופת הארץ בקרב בנות עד גיל 8 בשנת 2010.<ref></ref> זכתה באליפות ארצות הברית לבנות בשחמט עד גיל 10 בשנת 2013<ref></ref><ref></ref> ועד גיל 12 בשנת 2015.<ref></ref><ref></ref> חילקה מקום ראשון באליפות שחמט פאן-אמריקאית לנוער 2013 בברזיל, בקטגוריית בנות עד גיל 10.<ref></ref> בשנת 2018 זכתה באליפות צפון אמריקה לבנות.<ref></ref>

משנת 2021 סטודנטית למדעי המחשב באוניברסיטת הרווארד.<ref></ref>

== קישורים חיצוניים ==

* [http://www.uschess.org/msa/MbrDtlTnmtHst.php?14048474 היסטורית תחרויות ומד-כושר] באתר האיגוד האמריקאי לשחמט

== הערות שוליים==

קטגוריה:נשים אמריקאיות במאה ה-21
קטגוריה:אמנים בין-לאומיים לנשים
קטגוריה:שחמטאיות אמריקאיות
קטגוריה:אמריקאיות שנולדו ב-2003
קטגוריה:אמריקאים שנולדו ב-2003
יורי אפרסיאן

יורי אפרסיאן (ברוסית:Юрий Дереникович Апресян; ) היה בלשן רוסי וסובייטי. עסק במחקרים בתחום סמנטיקה, דקדוק ומילונאות.

==ביוגרפיה==
יורי אפרסיאן נולד בשנת 1930 במוסקבה. אביו היה ארמני שכיהן בתפקידים בכירים בנ.ק.וו.ד. והיה פעיל בתקופת הטיהורים הגדולים. בשנת 1939 הוא נעצר, הואשם בבגידה והוצא להורג. אימו סופיה בראודה הייתה נצר למשפחה יהודית.

אפרסיאן למד אנגלית וסיים מכון לשפות זרות במוסקבה בשנת 1953. בשנת 1956 הוא סיים דוקטורט באותו מכון. בשנים 1954–1960 הוא עבד באותו מכון בו למד ועסק בהוראה. בשנת 1960 אפרסיאן עבר לעבוד ל"מכון השפה הרוסית" במסגרת של האקדמיה למדעים של ברית המועצות הוא עבד שם עד לשנת 1972 כאשר פוטר מסיבות פוליטיות - לאור תמיכתו בפעילות הדיסידנטים.

בשנת 1985 אפרסיאן הצליח לחזור לפעילות מדעית במסגרת האקדמיה כאשר התקבל ל"מכון לחקר בעיות העברת מידע". בשנת 1990 הוא חזר לעבוד במכון לשפה הרוסית ובשנת 1991 מונה לפרופסור. בשנת 1992 הוא התקבל כחבר מלא באקדמיה הרוסית למדעים.

יורי אפרסיאן היה חבר בצוות מדענים שהכינו מילון אנגלי-רוסי בעריכה של איליה גלפרין שכלל 160 אלף מילים. בהמשך הוא הרחיב את המילון ובעריכתו פורסמה מהדורה חדשה שכללה 260 אלף מילים.

אפרסיאן עסק בנושאים מגוונים של בלשנות. הוא פעל להרחבת תאוריה "מלל-משמעות" שפותחה בברית המועצות. בשנת 1974 הוא פרסם ספר בנושא סמנטיקה שיצא במספר מהדורות ותורגם לאנגלית ופולנית. החל משנות ה-80 של המאה ה-20 אפרסיאן עסק בקידום תרגום מכונה.

החל משנות ה-90 עסק אפרסיאן בעיקר בלקסיקוגרפיה.

על הישגיו בתחום המדעי אפרסיאן קיבל מספר פרסים ותואר "פרופסור כבוד" של מספר מוסדות. הוא היה חבר בצוות עורכים של מספר כתבי עת מדעים בתחום הבלשנות וחבר אגודות מדעיות בין-לאומיות. בשנת 2004 הוענקה לאפרסיאן "מדליית זהב של שם דאל" של האקדמיה הרוסית למדעים.

==קישורים חיצוניים==
* [http://trv-science.ru/2010/02/lingvist-s-bolshoj-bukvy-a/ ביוגרפיה] 
* [https://ruslang.ru/publica/apresyan-0 תיאור פעילות ופרסומים] 

קטגוריה:בלשנים ולשונאים רוסים
קטגוריה:מילונאים רוסים
קטגוריה:חברי האקדמיה הרוסית למדעים
קטגוריה:רוסים שנולדו ב-1930
קטגוריה:רוסים שנפטרו ב-2024
ניקולה גנאדייב

ניקולה איוואנוב גנאדייב (בבולגרית: Никола Иванов Генадиев; 1 בדצמבר 1868, מונאסטיר, האימפריה העות'מאנית – 30 באוקטובר 1923, סופיה, ממלכת בולגריה) היה עיתונאי, משפטן, ופוליטיקאי בולגרי מראשי מפלגת העם הליברלית של בולגריה, אשר כיהן במספר כהונות שר בממשלות בולגריה, וב-1913 כיהן כשר החוץ. נרצח על ידי חברי הארגון המהפכני הפנים-מקדוני.

==קורות חייו==
גנאדייב נולד בעיר מונסטיר (במאה ה-21 העיר ביטולה אשר במקדוניה הצפונית). הוא סיים בית ספר תיכון בפלובדיב. גנאדייב לחם במלחמת בולגריה–סרביה ולאחריה, רכש השכלה אקדמית במשפטים באוניברסיטה החופשית של בריסל. עם סיום לימודיו שב לפלובדיב ועבד כעיתונאי ועורך דין. מ-1892 היה חבר במפלגת העם הליברלית ונבחר מטעמה לאספה הלאומית. בין השנים 1903–1904 כיהן כשר המשפטים של נסיכות בולגריה, בין 1904–1908 כיהן כשר המסחר והחקלאות בממשלותיהם של ראצ'ו פטרוב ושל דימיטר פטקוב. במהלך מלחמת הבלקן הראשונה והשנייה התנדב גנאדייב ולחם בצבא בולגריה. בתווך שבין המלחמות, כיהן גנאדייב למשך מספר חודשים כשר החוץ של בולגריה.

במהלך מלחמת העולם הראשונה התנגד גנאדייב לחבירת בולגריה למעצמות המרכז וגרס כי על בולגריה להישאר מדינה נייטרלית. עמדתו זו הובילה להרחקתו מעמדות מפתח מיניסטריאליות. בהמשך, נקשר שמו למספר פרשיות שחיתות כלכלית. ב-17 באוקטובר 1923 בעודו צועד לביתו בסופיה, נורה למוות מטווח קרוב על ידי חבר הארגון המהפכני הפנים-מקדוני.

==קישורים חיצוניים==

== הערות שוליים ==

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:שרי המשפטים של בולגריה
קטגוריה:עיתונאים בולגרים
קטגוריה:פוליטיקאים בולגרים במלחמת העולם הראשונה
קטגוריה:קורבנות רציחות פוליטיות בבולגריה
קטגוריה:בולגרים שנולדו ב-1868
קטגוריה:נפטרים ב-1923
אסון דליפת הכלוריד בנמל עקבה

אסון דליפת הכלוריד בנמל עקבה אירע ב-27 ביוני 2022, כאשר מכולה שהובילה 25 טון כלור נפלה ממנוף על ספינה שעגנה בנמל עקבה, ירדן, נשברה, וגז דלף ממנה באזור הנמל. בתקרית נהרגו 14 בני אדם ונפצעו יותר מ-265 בני אדם<ref></ref>.

== רקע ==
גז כלור רעיל לבני אדם. הוא גורם כוויות כימיות בכל רקמה שנחשפת אליו – בעור, בריריות חלל הפה והעיניים ובדרכי הנשימה<ref></ref>.

גז כלור הנשאף, ומתערבב בלחות שבגוף האדם, יוצר חומצה היפוכלורית HOCl וחומצה הידרוכלורית. החומצה ההיפוכלורית יוצרת רדיקלים חופשיים של חמצן, המפרקים את דפנות התאים במערכת הריאה, מה שעלול להוביל לגירוי בחשיפה קלה, אך יכול להיות רעיל וליצור בעיות נשימתיות כרוניות, בצקת ריאות, תסמונת מצוקה נשימתית חריפה, ואף להוביל למוות<ref></ref>.

== התאונה ==
ב-27 ביוני 2022, 16:15 שעון ירדן, העמיס מנוף אחד מכמה מכלי אחסון כימיקלים בלחץ על אוניית המכולות "Forest 6" שיועדה לייצא אותו לג'יבוטי. מערכת הכבלים של העגורן כשלה, ומכולה אחת, המכילה כ-25 טון של כלור, נפלה על הספינה ונשברה. בעקבות זאת הכלוריד פרץ מהמיכל והתפשט ברחבי הנמל. לדברי חאג' חסן, סגן ראש רשות הנמלים באזור עקבה, "נשבר חבל ברזל הנושא מיכל שהכיל חומר רעיל, כתוצאה מכך המכולה נפלה, והביאה לדליפתו". הספינה המתינה להעמיס 20 מכולות נוספות עם אחוז כלור גבוה<ref></ref>.

סרטון של התקרית פורסם בטוויטר על ידי הטלוויזיה הממלכתית הירדנית.

== תגובה ==
בעקבות האירוע הנמל פונה מיד. אנשי החירום הראשונים נתנו טיפול רפואי לעובדי המזח שנפגעו. הפצועים פונו לשני בתי חולים ממלכתיים: בית חולים שדה ומתקן פרטי. מנהל הבריאות בעקבה, ג'מאל עוביידאת, אמר כי בתי החולים בעקבה מלאים וכי "הפצועים במצב בינוני עד קריטי". אף על פי שהנמל מרוחק מהעיר והרוחות האיטיות הקשו על התפשטות הגז, הורה עוביידאת לתושבים, בתור אמצעי זהירות, לסגור את חלונותיהם ולהישאר בבתים. שר המידע פייסל אל שבול אמר כי הממשלה בנתה בית חולים שדה ושלחה ציוד רפואי. מטוס אחד פינה פצועים מעקבה לעמאן.

סיור הכבישים חסם את כל הדרכים המובילים לעקבה וחוף תיירותי סמוך לנמל פונה ונסגר. גם יחידות האחסון והעיבוד של התבואה בנמל הושבתו מיד, כדי לשלול חשש של זיהום מגז הכלור.

שר הביטחון הישראלי, בני גנץ, הציע סיוע ואמר: "מערכת הביטחון נכונה לסייע בכל אמצעי שיידרש כפי שהעברנו לידידינו הירדנים. ליבנו ומחשבותינו עם ההרוגים ותפילותינו להחלמת הפצועים".

== חקירה ==
ראש הממשלה הירדני, בישר אל-ח'סאונה, הנחה את שר הפנים לעמוד בראש חקירת התאונה.

== הערות שוליים ==

קטגוריה:עקבה
קטגוריה:דפים עם נקודות ציון חסרות בוויקינתונים
קטגוריה:דליפות תעשייתיות
קטגוריה:אסונות ב-2022
קטגוריה:אסונות בירדן
טד לואיס

טד לואיס (באנגלית: Ted Lweis; 6 ביוני 1890 – 25 באוגוסט 1971) היה מוזיקאי ג'אז אמריקאי.

== ביוגרפיה ==
תאודור לאופלד פרידמן (Theodore Leopold Friedman) נולד בעיירה סירקלוויל באוהיו. הוריו ציפו שימשיך בעסק המשפחתי, אך כבר בגיל צעיר הוא התחיל לנגן. לאחר סיום בית ספר הוא עזב לימודי קולג' ונסע לניו יורק. הוא היה בין הראשונים שהגיעו מצפון ארצות הברית לניו יורק והחלו לנגן ג'אז בעשור השני של המאה ה-20. את ההקלטה הראשונה הוא עשה עם Earl Fuller's Jazz Band בשנת 1917. הוא ניגן קלרינט ועם הזמן איכות נגינתו השתפרה באופן משמעותי.

בשנת 1919 טד לואיס הקים להקה וחתם על חוזה עם קולומביה רקורדס. במהלך העשור הוא היה הדמות המובילה בג'אז. להקלטות הוא לקח מוזיקאים ידועים כמו בני גודמן ונוספים. הוא שיתף פעולה עם אימרה דויטש שהיה מנצח תזמורת של קולומביה. יצירתו של דויטש בביצוע של להקת טד לואיס הגיע למקום הרביעי במצעד הפזמונים. באותה תקופה רק להקה של פול וייטמן הייתה פופולרית יותר. בשנת 1932 הוא הקליט In a Shanty in Old Shanty Town שהיה בראש מצעד הפזמונים במשך 10 שבועות. הוא עזב "קולומביה" בשנת 1933 והחל משנת 1934 היה חתום ב"דקה רקורדס". החוזה היה בתוקף גם במהלך שנות ה-40.

בשנת 1939 הוא הוזמן לנגן בסן פרנסיסקו לחגיגות לפתיחת גשר שער הזהב.

החל משנת 1929 לואיס ולהקתו הופיעו בסרטים. בשנת 1941 הם הצטלמו יחד עם האחיות אנדרוז בסרט של אבוט וקוסטלו. בשנת 1943 צולם סרט באורך מלא על חייו של לואיס Is Everybody Happy?.

להקתו של לואיס המשיכה להתקיים במשך שנות ה-50 של המאה ה-20 ועוד בשנות ה-60 הופיע בטלוויזיה.

טד לואיס היה נשוי לאדה בקר משנת 1915 ועד מותו. הוא נפטר לאחר מחלה בשנת 1971 בניו יורק. לאחר טקס יהודי, גופתו הועברו לעיירה בה הוא נולד ושם הוטמנה. בשנת 1977 מול הבית בו הוא נולד הוקם מוזיאון לזכרו.

== קישורים חיצוניים ==

* [https://www.tedlewismuseum.org/ted-lewis-biography ביוגרפיה]
* [https://www.tedlewismuseum.org אתר מוזיאון של טד לואיס]
* 

קטגוריה:מוזיקאים יהודים אמריקאים
קטגוריה:מוזיקאי ג'אז
קטגוריה:קלרניתנים
קטגוריה:אמריקאים שנולדו ב-1890
קטגוריה:אמריקאים שנפטרו ב-1971
Elena

Elena (בעברית: אלנה) הוא אלבום האולפן השלישי של הזמרת-יוצרת הסקוטית מגי ריילי.<ref name=":0"></ref> האלבום יצא לאור ב-30 בספטמבר 1996, על ידי חברת התקליטים EMI (Electric and Musical Industries).<ref name=":0" /> באלבום נכלל הלהיט הבין-לאומי שהוציאה ריילי ביחד עם מייק אולדפילד, "To France".<ref name=":0" />

מתוך האלבום יצאו שני סינגלים: "Walk on By" ו-"Listen to Your Heart".<ref name=":0" />

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|30 בספטמבר 1996
|תקליט 7 אינץ' • תקליט 12 אינץ'
|EMI
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי 1996
קטגוריה:אלבומי מגי ריילי
קטגוריה:אלבומים באנגלית
קטגוריה:אלבומי חברת EMI
The Best of Maggie Reilly, There and Back Again

The Best of Maggie Reilly, There and Back Again (בעברית: המיטב של מגי ריילי, לשם ובחזרה) הוא אלבום האוסף הראשון של הזמרת-יוצרת הסקוטית מגי ריילי.<ref name=":1"></ref> אלבום האוסף יצא לאור ב-1 בינואר 1998, על ידי חברת התקליטים EMI (Electric and Musical Industries).<ref name=":0"></ref>

האלבום כולל את הלהיטים "To France" ו-"Moonlight Shadow" ובנוסף, גרסה משנת 1998 ל-"Everytime We Touch".<ref name=":1" />

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1 בינואר 1998
|תקליט 7 אינץ' • תקליט 12 אינץ'
|EMI
| style="text-align:center;" |<ref name=":1" />
|}

== קישורים חיצוניים ==

== הערות שוליים ==

קטגוריה:אלבומי אוסף מ-1998
קטגוריה:אלבומי מגי ריילי
קטגוריה:אלבומי אוסף באנגלית
קטגוריה:אלבומי חברת EMI
Starcrossed

Starcrossed (בעברית: חֲסַר מַזָל) הוא אלבום האולפן הרביעי של הזמרת-יוצרת הסקוטית מגי ריילי.<ref name=":0"></ref> האלבום יצא לאור ב-19 באפריל 2000, על ידי חברת התקליטים EMI (Electric and Musical Industries).<ref name=":1"></ref> באלבום נכללו שירים שונים שהוקלטו במיוחד עבור הקונספט שלו, כדוגמת "Reunion" ו-"Now".<ref name=":0" /><ref name=":1" />

מתוך האלבום יצאו שני סינגלים: "Always You" ו-"Adelena".<ref name=":1" /><ref name=":0" />

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|19 באפריל 2000
|תקליט 7 אינץ' • תקליט 12 אינץ'
|EMI
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי 2000
קטגוריה:אלבומי מגי ריילי
קטגוריה:אלבומים באנגלית
קטגוריה:אלבומי חברת EMI
Save It for a Rainy Day

Save It for a Rainy Day (בעברית: שמור את זה ליום גשום) הוא אלבום האולפן החמישי של הזמרת-יוצרת הסקוטית מגי ריילי.<ref name=":0"></ref> האלבום יצא לאור ב-1 בינואר 2002, על ידי חברת התקליטים פרלופון, בשונה משאר אלבומיה.<ref name=":0" /> לאחר שהוציאה אלבומים בהוצאת EMI (Electric and Musical Industries) הוחלט כי ריילי תעבור חברת תקליטים.<ref name=":0" />

מתוך האלבום יצא הסינגל המוביל והיחיד, "Save It for a Rainy Day", שתיפקד גם כשיר הנושא בו.<ref name=":0" />

== מהדורה מחודשת ==
ב-18 באפריל 2011 יצא האלבום מחדש בהפצה רשמית בממלכה המאוחדת ואירופה.<ref></ref> בהמשך, יצא בהפצה מיוחדת גם בדנמרק.<ref></ref>

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1 בינואר 2002
|תקליט 7 אינץ' • תקליט 12 אינץ' • תקליטור
|פרלופון
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי 2002
קטגוריה:אלבומי מגי ריילי
קטגוריה:אלבומים באנגלית
קטגוריה:אלבומי חברת פרלופון
מקאן מאלאי

מקאן מאלאי (בהינדי: मक्खन मलाई; באנגלית: Makhan Malai) הוא קינוח הודי המורכב משמנת וחלב אשר נפוץ באזור אוטר פרדש<ref></ref>.

המאכל מורכב ממאלאי, חלב, חמאה מומסת, אבקת סוכר ואבקת הל אותם מוסיפים על פי שלבי ההכנה שנערכת בכ-8 שעות<ref></ref><ref></ref>.

הקינוח נפוץ במשק הבית ההודי בעיקר בערים ואראנסי, קאנפור ולאקנאו ונהוג לצרוך אותו במהלך החורף.

== קישורים חיצוניים ==

* [https://recipes.timesofindia.com/articles/features/lazzat-e-lucknow-a-bowlful-of-mythical-makkhan-malai/articleshow/50612740.cms מתכון], באתר Timesofindia 
* [https://cookpad.com/us/recipes/14469270-malai-makhanmalaiyo-daulat-ka-chaat-nimash מתכון], באתר Cookpad 
* [https://www.shellyfoodspot.com/makhan-recipe-from-malaisafed-makhan-recipe/ מתכון], באתר Shellyfoodspot 

== הערות שוליים ==

קטגוריה:המטבח ההודי
קטגוריה:קינוחים
אסטרובל

אסטרובל (בצרפתית: Astroballe) הוא אולם ספורט הממוקם ב, פרוור של ליון, צרפת ומשמש בעיקר לאירוח משחקי כדורסל של קבוצת אסוול ליון-וילרבאן מליגת העל הצרפתית והיורוליג. האולם מכיל 5,556 מקומות ישיבה.

== היסטוריה ==
האולם נפתח בשנת 1995 ומשמש מאז כאולם הביתי של מועדון ליגת העל הצרפתית והיורוליג אסוול ליון-וילרבאן.

== קישורים חיצוניים ==

* [http://asvelbasket.com/club/astroballe האסטרובל] באתר הרשמי של אסוול ליון-וילרבאן 

== הערות שוליים ==

קטגוריה:ליון: מבנים
קטגוריה:ליון: ספורט
קטגוריה:אולמות כדורסל
מארי אנטואנט קטוטו

מארי-אנטואנט קטוטו (בצרפתית: Marie-Antoinette Katoto; נולדה ב-1 בנובמבר 1998) היא כדורגלנית צרפתייה, המשחקת בעמדת חלוצה בפריז סן-ז'רמן שבליגה הצרפתית הראשונה ובנבחרת צרפת. כבוגרת אקדמית הנוער של פריז סן-ז'רמן היא הפכה לכובשת המובילה בכל הזמנים בקבוצה באפריל 2022 בגיל 23.

==קריירה==
===קריירת מועדונים===
קטוטו, צאצאית למשפחה קונגולזית, נולדה בצרפת והחלה לשחק כדורגל מגיל 7 בקבוצה המקומית בקולומב. בגיל 13 הצטרפה לאקדמית הנוער של פריז סן-ז'רמן ועזרה לקבוצתה לזכות באליפות הנערות בשנת 2016.

את הופעת הבכורה שלה בקבוצה הבוגרת ערכה ב-2015 מול וולפסבורג במסגרת ליגת האלופות ובשבועות שלאחר מכן שותפה לראשונה גם בליגה וכבשה שער כבר במשחקה הראשון.

קטוטו הפכה לכובשת מצטיינת והייתה מלכת השערים בליגה הצרפתית בעונות 2018/2019, 2019/2020 ו-2021/2022. באפריל 2022 הפכה לכובשת המצטיינת בכל הזמנים של פריז סן-ז'רמן.

===בנבחרת===
קטוטו הייתה חלק מנבחרות צרפת בגילים השונים ורשמה בסך הכל 35 הופעות בהן כבשה 24 שערים. הייתה חלק מנבחרת צרפת עד גיל 19 שזכתה באליפות אירופה עד גיל 19 בשנת 2016. באליפות זו הייתה גם מלכת השערים ונבחרה לשחקנית המצטיינת של הטורניר. בהמשך הגיעה עם הנבחרת לחצי גמר בגביע העולם עד גיל 20 בשנת 2018.

ב-2018 רשמה את הופעת הבכורה בנבחרת הבוגרת אך למרות הישגיה בנבחרת ובליגה הושארה מחוץ לסגל באליפות העולם ב-2019 שנערכה בצרפת בטענות לבעיות התנהגות וגישה לא מתאימה לחברותיה לקבוצה.
וולפסבורג ב-2015]]

==הישגים ותארים==
===במועדונים===
;פריז סן-ז'רמן
* סגנית ליגת האלופות (2) ב-2014/2015 ו 2016/2017.
* אליפות הליגה הצרפתית הראשונה (1) ב-2020/2021.
* הגביע הצרפתי (2) ב-2017/2018 ו-2021/2022.

===בנבחרת===
* אליפות אירופה עד גיל 19 ב-2016.

===תארים והישגים אישיים===
* מלכת השערים של אליפות אירופה עד גיל 19 ב-2016.
* השחקנית הטובה ביותר של אליפות אירופה עד גיל 19 ב-2016.
* נבחרת הטורניר של אליפות אירופה עד גיל 19 ב-2016.
* מלכת השערים בליגה הצרפתית הראשונה (3) - 2018/2019, 2019/2020 ו-2021/2022.
* השחקנית הצעירה הטובה ביותר בליגה הצרפתית הראשונה (2) - 2017/2018 ו-2018/2019.
* שחקנית השנה בליגה הצרפתית הראשונה (1) - 2021/2022.
* נבחרת העונה בליגה הצרפתית הראשונה (4) - 2017/2018, 2018/2019, 2020/2021 ו-2021/2022.
* נבחרת העונה בליגת האלופות של אופ"א ב-2021/2022.

==קישורים חיצוניים==

קטגוריה:כדורגלניות צרפתיות
קטגוריה:חלוצות כדורגל צרפתיות
קטגוריה:חלוצי כדורגל צרפתים
קטגוריה:כדורגלנים צרפתים
קטגוריה:כדורגלניות פריז סן-ז'רמן
קטגוריה:כדורגלניות באולימפיאדת פריז (2024)
קטגוריה:ילידות 1998
קטגוריה:צרפתים שנולדו ב-1998
לטסיל טבוגו

לטסיל טבוגו (באנגלית: Letsile Tebogo; נולד ב-7 ביוני 2003 בקניה שבבוטסואנה) הוא אתלט בוטסואני, זוכה מדליית הזהב בריצת 200 מטר באולימפיאדת פריז 2024, סגן אלוף העולם (בודפשט 2023) ופעמיים ברציפות אלוף העולם לנוער (2021 ו-2022) בריצת 100 מטר, וזוכה מדליית ארד באליפות העולם (בודפשט 2023), פעמיים ברציפות סגן אלוף העולם לנוער (2021 ו-2022), אלוף אפריקה (2022) ושיאן אפריקה (19.46 שניות) בריצת 200 מטר.

== ביוגרפיה ==
=== 2021 ===
באליפות העולם עד גיל 20 שנערכה בניירובי שבקניה זכה בשתי מדליות, זהב וכסף. מדליית זהב בריצת 100 מטר בתוצאה של 10.19 שניות ומדליית כסף בריצת 200 מטר בתוצאה של 20.38 שניות.

=== 2022 ===
באליפות אפריקה שנערכה בסנט פייר שבמאוריציוס טבוגו זכה במדליית זהב בריצת 200 מטר בתוצאה של 20.26 שניות.

באליפות בוטסואנה שנערכה ב-19 בפברואר קבע בריצת 100 מטר שיא לאומי חדש של 10.08 שניות. חודשיים לאחר מכן, קבע שיא עולם חדש לנוער עד גיל 20 של 9.96 שניות.

באליפות העולם עד גיל 20 שנערכה בסנטיאגו דה קאלי שבקולומביה זכה בשתי מדליות, זהב וכסף. מדליית זהב בריצת 100 מטר בשיא עולם חדש עד גיל 20 של 9.91 שניות ומדליית כסף בריצת 200 מטר בשיא אישי ובשיא אליפות חדש של 19.96 שניות, אחרי בלסינג אפריפה מישראל (19.96 שניות) ולפני קאלב לו מאוסטרליה (20.48 שניות).

===2023===
====שיאן אפריקה====
במסגרת ליגת היהלום שנערכה בלונדון ב-23 ביולי 2023 זכה במדליית כסף בריצת 200 מטר בשיא אפריקה חדש של 19.50 שניות, אחרי נואה ליילס מארצות הברית שקבע שיא תחרות ואת תוצאת השנה בעולם של 19.47 שניות ולפני ז'ארנל יוז מהממלכה המאוחדת שקבע שיא לאומי חדש של 19.73 שניות.
==== סגן אלוף העולם ====
באליפות העולם שנערכה באוגוסט בבודפשט, הונגריה באוגוסט הוא זכה בשתי מדליות, כסף וארד. מדליית כסף בריצת 100 מטר בשיא לאומי חדש של 9.88 שניות, אחרי נואה ליילס מארצות הברית (9.83 שניות) ולפני ז'ארנל יוז מהממלכה המאוחדת (9.88 שניות) ומדליית ארד בריצת 200 מטר בתוצאה של 19.81 שניות, אחרי האמריקאים נואה ליילס (19.52 שניות) ואריון נייטון (19.75 שניות).

<big>2024</big>

אולימפיאדת פריז 2024

באולימפיאדת פריז 2024, זכה לטסיל טבוגו במדליית זהב בריצת 200 מטר בתוצאה של 19.46, לפני קני בדנרק (19.62) ונואה ליילס (19.70), זאת המדלייה הראשונה של לטסיל טבוגו במשחקים אולימפיים<ref></ref>.

== שיאים אישיים ==
===אצטדיון===
* ריצת 100 מטר: 9.86 שניות (2024), שיא בוטסואנה
* ריצת 200 מטר: 19.46 שניות (2024), שיא אפריקה
* ריצת 300 מטר: 30.69 שניות (2024), שיא עולם

== קישורים חיצוניים ==

== הערות שוליים ==

קטגוריה:אתלטים בוטסואנים
קטגוריה:אלופים אולימפיים: ריצת 200 מטרים (גברים)
קטגוריה:אתלטים באולימפיאדת פריז (2024)
קטגוריה:נושאי דגל בוטסואנה באולימפיאדה
קטגוריה:ילידי 2003
אלן וירז'יניוס

אלן וירז'יניוס (באנגלית: Alan Virginius; נולד ב־3 בינואר 2003) הוא כדורגלן צרפתי המשחק בעמדת החלוץ בליל.

== קריירה ==
ב-6 ביולי 2020 חתם וירז'יניוס על החוזה המקצועי הראשון שלו עם המועדון הצרפתי סושו מליגת המשנה של צרפת.<ref></ref>; ואף ערך את הופעת הבכורה המקצועית שלו במדי המועדון בתיקו 2–2 נגד רודז ב-19 בספטמבר 2020.<ref></ref> ב-7 בנובמבר 2020, רשם וירז'יניוס את הבישול הראשון שלו בקריירה נגד שאמו ניור מליגת המשנה בצרפת;המשחק הסתיים בהפסד 3–4.<ref></ref> ב-5 בדצמבר 2020, וירז'יניוס הבקיע את שער הבכורה שלו בקריירה נגד נאנסי.<ref></ref>

ב-17 במאי 2022 העפיל וירז'יניוס עם סושו לגמר פלייאוף העלייה לליגת העל הצרפתית, לאחר שקבוצתו הדיחה בחצי הגמר את פריז. ב-20 במאי 2022, סושו הפסידה בדו-קרב פנדלים לאוסר, מה שמנעה את העפלתה של סושו לליגה הבכירה.

ב-17 באוגוסט 2022 חתם בליל על חוזה לחמש שנים. 4 ימים מאוחר יותר הוא נכנס כמחליף במשחק נגד פריז סן-ז'רמן בהופעה הראשונה שלו בליגה הבכירה בצרפת.

===קריירת נבחרות===
וירז'יניוס שיחק בכל נבחרות הנוער של צרפת החל מהנבחרת עד גיל 16.

באוגוסט 2021 הוזמן לראשונה לסגל הנבחרת עד גיל 19. בובמבר 2021 הוא משחק ומבקיע שער בכל משחק נגד אלבניה ומקדונית הצפונית במסגרת מוקדמות אליפות אילופה עד גיל 19. באליפות עצמה הוא מבקיע שלושה שערים לנבחרתו שמסיימת במקום ה־3,4 ובכך היא מעפילה לגביע העולם בכדורגל עד גיל 20 - 2023. הוא שותף גם בגבי העולם, וא הבקיע שלושה שערים לנבחרתו שהודחה בשלב הבתים.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני סושו
קטגוריה:כדורגלני ליל
קטגוריה:צרפתים שנולדו ב-2003
סתיו למקין

סתיו למקין (נולד ב-2 באפריל 2003) הוא כדורגלן ישראלי המשחק בעמדת הבלם בפרטיזן בלגרד מליגת העל הסרבית ובנבחרת ישראל.

==קריירת מועדונים==
החל לשחק כדורגל במחלקת הנוער של מכבי תל אביב. בשנת 2018 עבר למחלקת הנוער של הפועל תל אביב.

ב-2 באפריל 2022 ערך את הופעת הבכורה שלו בקבוצה הבוגרת של הפועל תל אביב, בניצחון 1–0 על בני סכנין במסגרת ליגת העל לעונת 2021/2022.

ב-31 ביולי 2023 חתם למקין ל-5 שנים בשחטאר דונצק המשחקת בליגת העל האוקראינית.

ב-28 באוגוסט 2024 סיכם למקין בפרטיזן בלגרד המשחקת בליגת העל הסרבית.

== קריירת נבחרות ==
למקין רשם דקות משחק כמעט בכל נבחרות הנערים והנוער של ישראל (למעט בנבחרת נוער ב' עד גיל 18 בה לא שיחק).

בשנים 2021–2022 נכלל למקין בסגל נבחרת ישראל עד גיל 19, והיה שותף להעפלתה של נבחרת הנוער לטורניר הסופי של אליפות אירופה בשנת 2022 בפעם השנייה בתולדותיה. הוא נכלל בסגל הנבחרת לטורניר הסופי, בו שיחק בכל משחקי הנבחרת, כולל בהפסד 1–3 לאנגליה בגמר יורו הנוער. הוא נבחר על ידי אופ"א ל-11 המצטיינים של האליפות (ביחד עם עמיתיו לנבחרת הישראלית, אוסקר גלוך ואיליי מדמון).

למקין לקח חלק משמעותי גם בנבחרת ישראל עד גיל 20 למונדיאליטו שנערך לבסוף בארגנטינה ב-2023, ועמה זכה במקום השלישי, כשבמשחקה על מדליית הארד, הנבחרת הישראלית גברה 1–3 על דרום קוריאה.

למקין כיום הוא חלק מסגל הנבחרת הצעירה עד גיל 21, כשאת משחק הבכורה שלו עמה עשה ב-2 ביוני 2022. הוא אף סייע לה בהעפלתה ההיסטורית לחצי גמר יורו הצעירות ב-2023, בו הנבחרת אמנם נחלה הפסד 0–3 לאנגליה, אך מצד שני הרוויחה לישראל בזכות הישגיה בטורניר זה גם בכרטיס השתתפות (כנבחרת האולימפית עד גיל 23) באולימפיאדת פריז 2024.

ב-9 בספטמבר 2023 ערך את הופעת הבכורה שלו בנבחרת ישראל הבוגרת, כששולב כמחליף במחצית השנייה במשחק החוץ שהסתיים בתיקו 1–1 מול רומניה, במסגרת מוקדמות יורו 2024. ב-12 בספטמבר פתח לראשונה בהרכב במשחק מול בלארוס, שהסתיים בניצחון 0–1.

נכלל בסגל הנבחרת האולימפית של ישראל לטורניר הכדורגל באולימפיאדת פריז (2024).

== חיים אישיים ==
למקין גדל בתל אביב-יפו, לאביו שחר למקין, עורך דין במקצועו המסייע ללמקין בניהול הקריירה,<ref></ref> ולאמו יאנה למקין, מעצבת ומתנדבת-חברתית ממוצא אוקראיני-סובייטי,<ref name="ukrainian"></ref> שמאז הפלישה הרוסית לאוקראינה השתתפה במשלחת שסיפקה מוצרי יסוד לתושבי המדינה המותקפת, כשבנוסף היא גם עוזרת במד"א ובעמותה לילדים חולי סרטן<ref name=":0" />. סבתא רבתא שלו עדיין מתגוררת באוקראינה, וכך גם דודיה של אמו ובת דודתה וילדיה<ref name=":0" />.<ref name="ukrainian"/>

למקין הוא גם בעל דרכון ספרדי.<ref></ref>

== קישורים חיצוניים ==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני הפועל תל אביב
קטגוריה:כדורגלני שחטאר דונצק
קטגוריה:כדורגלני נבחרת ישראל
קטגוריה:כדורגלנים ישראלים באולימפיאדת פריז (2024)
קטגוריה:כדורגלנים ישראלים באוקראינה
קטגוריה:ישראלים שנולדו ב-2003
שלמה בראון

הרב שלמה בראון ד"ר (בהונגרית: Braun Salamon; פוהו, 4 בדצמבר 1869 – ?, לאחר 1938)<ref name=":0">[https://adtplus.arcanum.hu/hu/view/Budapest_B1788_B1807_1938/?pg=8&layout=s Iskola értesítők] (1938) Pesti izraelita hitközség gimnáziuma</ref> היה רב, מורה, סופר, סגן המפקח הראשי על מוסדות החינוך היהודי בבודפשט מטעם הקהילה היהודית של פשט. תרומתו בחינוך הדור הצעיר לערכי ומסורת היהדות הייתה משמעותית בכל מהלך חייו.

== ביוגרפיה ==
שלמה בראון הוא בנם של יעקב בראון ושל קרולין דויטשלנדר. בין השנים 1884-1894 היה תלמיד בבית המדרש לרבנים בבודפשט, שבמהלכם היה תלמיד גם בבית המדרש הגבוה למדעי היהדות בברלין במשך שנה (Hochschule für die Wissenschaft des Judentums). ב-1893 קיבל דוקטורט במדעי הרוח באוניברסיטת בודפשט (כיום שמה אוניברסיטת אטווש לוראנד), ולאחר מכן הסמכה להוראת הונגרית וגרמנית. סמיכה לרבנות קיבל ב-1895. משנת 1897 היה מורה בבית הספר חטיבת ביניים לבנים של הקהילה היהודית של פשט ומשנת 1925 סגן המפקח הראשי על כל מוסדות הלימוד היהודיים של הקהילה. הוא פרש לגמלאות ב-1938.<ref name=":0">[https://adtplus.arcanum.hu/hu/view/Budapest_B1788_B1807_1938/?pg=8&layout=s Iskola értesítők] (1938) Pesti izraelita hitközség gimnáziuma</ref>

== משפחתו ==
אשתו הייתה רוז'ה קליין (1874–?), בתם של מיהאי קליין ורוזה גולדשטיין. הם נישאו ב-31 באוקטובר 1897 בבודפשט.<ref></ref>

ילדיהם:
* ארז'בט בראון (1898–?). בעלה, דיולה פרוינד, היה מרצה באוניברסיטה.
* ג'רג' ברנבאש בראון (1900–1910)
* קטלין בראון (1903–?). בעלה, ארפאד סלפאל, היה עיתונאי, משורר וצלם.

== כתביו ויצירותיו ==

* חייו ופועלו של נחום הנביא (בודפשט, 1893).
* כמה מילים על לימודי הדת (בודפשט, 1901).
* [https://enekeskonyvtar.hu/2021/10/16/braun-salamon-zsinagogiai-enekeskonyv/ ספר שירי בית הכנסת עבור נוער] Braun Salamon:) Zsinagógiai énekeskönyv) 1935
* JUDAIKA A Peszach ünnepi elbeszélés 1938 Dr. Braun Salamon szerk. KÉP + RAJZ + KOTTA TARTALOM HÉBER (ההגדה של פסח [https://www.vatera.hu/judaika-a-peszach-unnepi-elbeszeles-1938-dr-braun-salamon-szerk-kep-rajz-kotta-tartalom-heber-3174864548.html בעברית ובהונגרית עם תמונות, איורים, תווים לשירים. ערך הרב שלמה בראון.] 1938)
* חמשה חומשי תורה (בעברית ובהונגרית) [https://www.antikvarium.hu/konyv/mozes-i-v-konyve-749023-0 בעריכת הרב שלמה בראון בהוצאת זינגר וולפנר מטעם איגוד המורים היהודים הארצי]. 1912

* מאמריו הרבים פורסמו בעלון החינוך היהודי.

== לקריאה נוספת ==

* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0146.html גישה מקוונת]
* [http://konfliktuskutato.hu/index.php?option=com_phocagallery&view=category&id=18:budapesti-rabbik&Itemid=22 תמונתו] תחת השם רבני בודפשט באתר "מרכז המחקר של קונפליקטים חברתיים". 
* [https://www.arcanum.com/hu/online-kiadvanyok/Petrik-magyar-konyveszet-17121920-2/19011910i-1E5C9/braun-salamon-dr-nehany-szo-a-vallasoktatasrol-8-r-16-l-bpest-1901-neuwald-illes-kvny-1F4F1/?list=eyJmaWx0ZXJzIjogeyJNVSI6IFsiTkZPX0tPTllfUGV0cmlrXzIiXX0sICJxdWVyeSI6ICJCcmF1biBTYWxhbW9uIn0 ספרו של שלמה בראון "כמה מלים על לימודי הדת"] באתר ארקנום (Arcanum (Braun Salamon, dr. Néhány szó a vallásoktatásról. Bpest, 1901 
== הערות שוליים ==

קטגוריה:רבנים הונגרים
קטגוריה:רבנים נאולוגים
קטגוריה:בוגרי אוניברסיטת אטווש לוראנד בודפשט
קטגוריה:בוגרי בית המדרש לרבנים בבודפשט
קטגוריה:הונגרים שנולדו ב-1869
קטגוריה:נפטרים במאה ה-20
קיאן רונאן

קיאן רונאן (באנגלית: Kian Ronan; נולד ב-9 במרץ 2001) הוא כדורגלן גיברלטרי-אנגלי המשחק בעמדת המגן בלינקולן רד אימפס ובנבחרת גיברלטר.

== קריירה ==
בנעוריו שיחק רונאן במועדון איפסוויץ' טאון. ב-14 בנובמבר 2018, רונאן הצטרף בהשאלה לקבוצת מילדנהול טאון מהליגות החובבניות באנגליה.<ref></ref>

בשנת 2019, רונאן הצטרף לקבוצת מנצ'סטר 62 מליגת העל הגיברלטרית.

ב-24 באוגוסט 2019, רשם רונאן את הופעת הבכורה שלו במועדון, בהפסד 0–3 לסנט ג’וזף במסגרת הליגה.<ref></ref>

ב-7 בדצמבר 2019, כבש רונאן את שערו הראשון במועדון נגד אירופה פוינט במסגרת הליגה, המשחק הסתיים בניצחון 1–3 לטובת מנצ'סטר 62.<ref></ref>

ב-8 ביולי 2020, הוא חתם במועדון הפאר הגיברלטרי לינקולן רד אימפס.<ref></ref>

ב-17 באפריל 2021, כבש רונאן את שער הבכורה שלו במועדון נגד מונס קאלפה במסגרת הליגה.<ref></ref>

ב-6 ביולי 2021, רשם רונאן את הופעת הבכורה שלו במוקדמות ליגת האלופות נגד פולה אש מלוקסמבורג.<ref></ref>

ב-16 בספטמבר 2021, רשם רונאן את הופעת הבכורה שלו בשלב הבתים של הליגה האזורית בהפסד 0–2 לפאוק סלוניקי היוונית.<ref></ref>

== נבחרת לאומית ==
רונאן ייצג את גיברלטר בנבחרות הנוער.

ב-5 בספטמבר 2020, ערך רונאן את הופעת הבכורה הבינלאומית שלו בנבחרת גיברלטר במסגרת ליגת האומות של אופ"א נגד נבחרת סן מרינו.<ref></ref>

== תארים ==

; לינקולן רד אימפס
* אליפות גיברלטר (2): 2020/21, 2021/22
* הגביע של גיברלטר (2): 2020/21

== קישורים חיצוניים ==

== הערות שוליים ==

קטגוריה:כדורגלנים גיברלטרים
קטגוריה:מגני כדורגל גיברלטרים
קטגוריה:קשרי כדורגל גיברלטרים
קטגוריה:כדורגלני לינקולן רד אימפס
קטגוריה:כדורגלני איפסוויץ' טאון
קטגוריה:ילידי 2001
Fair (שיר של נורמני)

"Fair" (בעברית: "הוגן") הוא סינגל שהוקלט על ידי הזמרת האמריקאית נורמני. הוא יצא לאור ב-18 במרץ 2022, על ידי חברת התקליטים RCA רקורדס, כסינגל מתוך אלבום הבכורה העתידי שלה.<ref name="RatedRnB"></ref>

== רקע וכתיבה ==
השיר נכתב על ידי נורמני, אבי קין ופלישה פורי והופק על ידי הארב. בדצמבר 2021 הופיעה נורמני ב"מופע של אלן דג'נרס", שם הודיעה כי העבודה על אלבום הבכורה שלה כמעט הסתיימה.<ref></ref> השיר עצמו נחשף לראשונה על ידיה ב-31 בדצמבר 2021. במהלך שידור חי בעמוד האינסטגרם שלה שאלה את המעריצים שלה איך הם חושבים ש-"Fair" נשמע.<ref></ref> ב-23 בפברואר 2022 הועלה קטע קצר מתוך הווידאו קליפ של השיר בעמוד הטיקטוק של נורמני.<ref></ref> טיזר נוסף בן 10 שניות פורסם ב-1 במרץ, שם הראה את הזמרת לבושה בביקיני שחור על סט הצילומים שלל הקליפ.<ref></ref> יציאת הסינגל הוכרזה באופן רשמי באותו היום.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12.7 מיליון השמעות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי נורמני
קטגוריה:שירים באנגלית
קטגוריה:שירים שנכתבו על ידי נורמני
קטגוריה:סינגלים בהוצאת RCA רקורדס
אלי דוהה

אלי דוהה (; נולדה ב-14 בפברואר 1992) היא זמרת-יוצרת אמריקאית. נולדה במוביל שבאלבמה,<ref>Matt Collar, [https://www.allmusic.com/artist/elley-duhé-mn0003536718/biography, "Artist Biography by Matt Collar"], Allmusic, retrieved December 1, 2017</ref> וגדלה בעיירות קטנות לאורך חוף המפרץ של ארצות הברית.<ref>Maxamillion Polo (July 18, 2017). [http://www.onestowatch.com/blog/new-artist-discovery-elley-duhé-is-the-future-of "New Artist Discovery: Elley Duhé Is The Future of Pop"]. Ones to Watch. Retrieved December 1, 2017.</ref>

== ביוגרפיה ==
לאחר שאביה נתן לה את הגיטרה הראשונה שלה בגיל 14 החלה דוהה את קריירת המוזיקה שלה בגיל 15, כזמרת בבתי קפה. היא הופיעה בתשלום גם בברים, במסעדות ובמסיבות פרטיות, והחלה להיחשף לכותבי שירים בנאשוויל, בלוס אנג'לס ובאוסטין. בשנת 2012 הופיעה בשלב הראשון של העונה השנייה של "The Voice". אולם היא לא עברה לשלב הבא והודחה.<ref>(February 14, 2012) [https://www.gulflive.com/mississippi-press-entertainment/2012/02/vancleaves_elley_duhe_competes_on_nbcs_the_voice.html|"Vancleave's Elley Duhe competes on NBC's The Voice"]. gulflive.com. Retrieved April 12, 2022</ref> בתחילת הקריירה שלה היא השתמשה בשם במה, .<ref>Jared Boyd (21 September 2017). [https://www.al.com/entertainment/2017/09/all_you_need_to_know_to_surviv.html|"All you need to know to survive TenSixtyFive in Mobile: music, info and more"]. Al.com. Retrieved April 12, 2022</ref> הסינגל "Millenium", שהופק על ידי טארו, יצא לאור באוקטובר 2016 וצבר למעלה משני מיליון צפיות ביוטיוב ו-1.4 השמעות בשירות הסטרימינג ספוטיפיי.

בעקבות כתבה אודותיה שפורסמה בעיתון ה"בילבורד" בדצמבר 2016 צבר הסינגל השני שלה, "Immortal", כ-4.5 מיליון השמעות בספוטיפיי וכמיליון צפיות ביוטיוב. גרסת הרמיקס לשיר, שהוכנה על ידי הדי. ג'יים סנייקהיפס, צברה כ-770 אלף השמעות בספוטיפיי.<ref>Alexa Shouneyia (December 7, 2016). [https://www.billboard.com/articles/columns/pop/7603870/elley-duhe-immortal-exclusive-premiere "Elley Duhe Drops Debut Solo Single 'immortal': Exclusive Premiere"]. Billboard. Retrieved December 1, 2017</ref>

ב-10 באוגוסט 2018 יצא המיני-אלבום הראשון שלה, Dragon Mentality. את האלבום הוציאה לאור חברת התקליטים RCA רקורדס, ונכללו בו מספר סינגלים, דוגמת "Happy Now", שהופק על ידי זד ו-"Way Down Low".

בשנת 2020 יצא לאור הסינגל "Middle of the Night". הוא זכה להצלחה גבוהה מאוד בטיקטוק, לאחר שהאודיו שלו החל להישמע בסרטונים רבים בפלטפורמה.

==דיסקוגרפיה==
===אלבומי אולפן===
* 2023: Phoenix

===מיני-אלבומים===
* 2018: Dragon Mentality

== קישורים חיצוניים ==

* 

== הערות שוליים ==

קטגוריה:זמרות-יוצרות אמריקאיות
קטגוריה:אמריקאיות שנולדו ב-1992
הרי אנאמיט

הרי אנאמיט (בצרפתית: Chaîne annamitique; בלאית: ພູ ຫລວງ Phou Luang; בווייאטנאמית: Dãy (núi) Trường Sơn) הם רכס הרים מרכזי הנמצא בהודו-סין. רכס ההרים משתרע לאורך כ-1,100 קילומטר, דרך לאוס, וייטנאם וחלק קטן מקמבודיה. רכס ההרים מורכב, בין השאר, מיערות לחים.

==קישורים חיצוניים==

* 

==הערות שוליים==

קטגוריה:אסיה: רכסי הרים
Middle of the Night (שיר של אלי דוהה)

"Middle of the Night" (בעברית: "אמצע הלילה") הוא סינגל שהוקלט על ידי הזמרת-יוצרת האמריקאית אלי דוהה. הוא יצא לאור ב-10 בינואר 2020, על ידי חברות התקליטים Not Fit for Society ו-RCA, כסינגל שלא מתוך אלבום אולפן. הוא נכתב על ידי דוהה, סמואל אליוט רומן ואנדרו ולס, שגם הפיק אותו. הוא מבוסס על יצירתו המוזיקלית של איסק אלבניס "Asturias (Leyenda)".<ref></ref> על-אף שלא נכנס לאף מצעד פזמונים בשנה הראשונה לצאתו, הוא זכה להצלחה בפלטפורמת הטיקטוק בין סוף 2021 לתחילת 2022.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-415 מיליון השמעות.

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:שירים באנגלית
קטגוריה:שירים על לילות
קטגוריה:סינגלים שהגיעו למקום הראשון ביוון
קטגוריה:סינגלים בהוצאת RCA רקורדס
מוחמד אוול עיסא

מוחמד אוול עיסא (באנגלית: Mohammed-Awal Issah; נולד ב-4 באפריל 1986) הוא כדורגלן גאנאי ששיחק בתפקיד קשר הגנתי.

== קריירה ==
מוחמד אוול עיסא נולד באקרה, והחל להתאמן במועדון ריאל ספורטיב בעיר. בשנת 2007 הוא עבר לקבוצת בוגרים. תוך זמן קצר הוא עבר לקבוצה "אמזולה" מדרום אפריקה. לאחר שנתיים, בשנת 2009 הוא עבר לסרביה והתחיל לשחק בהכוכב האדום בלגרד. הוא שיחק בסרביה במשך שנתיים וזכה עם המועדון בגביע ופעמיים במקום השני בליגה.

בשנת 2011 הוא עבר לרוסנבורג באלקלוב. במהלך עונת 2012 הוא נדחק מההרכב הפותח על ידי אולה סלנס הצעיר. בינואר 2013 הוא עבר בהשאלה ליוון עם חוזה לשנה וחצי בקבוצת וריה.

לאחר חצי שנה התברר שעיסא לא מתאים ובאוגוסט 2013 הוא חזר ל"אמזולו" מדרום אפריקה בה שיחק בתחלית הקריירה. בפברואר 2014 המועדון דיווח לאיגוד הכדורגל שעיסא לא מתייצב למשחקים ולא ידוע איפה הוא נמצא. לאחר חודשיים הוא קיבל קנס ואיסור לשחק במשך 4 חודשים.

בשנת 2007 מוחמד אוול עיסא שיחק מספר פעמים במשחקי נבחרת גאנה לכדורגל הצעירה.

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:קשרי כדורגל גנאים
קטגוריה:אקרה: כדורגלנים
קטגוריה:כדורגלני הכוכב האדום בלגרד
קטגוריה:כדורגלני רוזנבורג
קטגוריה:כדורגלני וריה
קטגוריה:גנאים שנולדו ב-1986